open-index/open-wikipedia-markdown huggingface dataset:
Կարմրազգեստ կինը

**«Կարմրազգեստ կինը»** (), ռեժիսոր Ջին Ուայլդերի` 1984 թվականին թողարկված կինոնկար։ «Լավագույն երգի» համար արժանացել է «Օսկար» մրցանակի։ Այն 1975 թվականին թողարկված «Եվ փղերը կարող են սխալ լինել» ֆրանսիական ֆիլմի վերաթողարկումն է։

## Սյուժե
Մի անգամ Թեդին հայտնվում է գեղեցկուհու ննջասենյակի պատուհանի ետնամասում գտնվող քիվի վրա, և այդ ամենը նկարահանում է հեռուստատեսությունը։ Ինչպե՞ս է նա հայտնվել այս անհեթեթ իրավիճակում։ Ամբողջ մեղքը կարմիր հագուստով կնոջ` Շառլոտայի ցնցող գեղեցկությունն է։ Թեդի Փիրսն ունի այն ամենը, ինչ անհրաժեշտ է երջանիկ կյանքի համար` գեղեցիկ կին, երեխաներ, լավ աշխատանք, ընկերներ։

Ամեն ինչ լավ կլինի, բայց նա հուսահատ կարոտում է և ապրում միջին տարիքի ճգնաժամ։ Տեսնելով ծածանվող կարմիր հագուստ կրած ցնցող գեղեցկուհուն` նա սիրահարվում է նրան, և այժմ նրա միակ նպատակն է գեղեցկուհու անկողին մտնել։ Իր ողջ ազատ ժամանակվա ընթացքում նա գաղտնի հետապնդում է իր կրքի առարկային՝ փորձելով ինչ-որ բանի հասնել։

Նրա ընկերներն անում են դժվարին քայլեր, որպեսզի քողարկեն նրան. նվիրական ցանկության կատարումը մոտ է, բայց...

## Դերերում
* Ջին Ուայլդեր` *Թեդի Փիրս*
* Չարլզ Գրոդին` *Բադի*
* Քելլի Լեբրոք` *Շառլոտա*
* Ջոզեֆ Բոլոնիա` *Ջոուի*
* Ջուդիթ Այվի` *Դիդի Փիրս*
* Մայքլ Հադլսթոն` *Մայքի*
* Գիլդա Ռադներ` *տիկին Միլներ*
* Քայլ Հեֆներ` *Ռիչարդ*
* Մայքլ Զորեք` *Շելլի*
* Բիլլի Բեք` *գինեպան*
* Քայրա Սթեմփլ` *Միսսի Փիրս*
* Ռոբին Իգնիկո` *Բեքի Փիրս*
* Վայոլա Քեյթս Սթիմփսոն` *Մամա Դելլ*
* Դեննի Ուելս` *մաեստրո D *
* Բադի Սիլբերմեն` *Հիլբերթ*

## Սաունդթրեք
Ֆիլմում հնչում է Սթիվի Ուանդերի հեղինակած հանրահայտ *«[[I Just Called to Say I Love You]]»* երգը, որի համար ֆիլմը ստացել է նաև «Օսկար» կինոմրցանակ (1985, «Ֆիլմի լավագույն երգ» անվանակարգում)։

## Հետաքրքիր փաստեր
Ֆիլմի հանգուցային տեսարանը (ծածանվող կարմիր զգեստով Շառլոտան, որին տեսնում է Թեդին) ուղիղ հղում է 1955 թվականի «Յոթերորդ տարվա մարմաջ» ֆիլմից հայտնի դրվագին, որտեղ օդի հոսքից համանման ձևով ծածանվում է գլխավոր հերոսուհու սպիտակ զգեստը, որին մարմնավորել է Մերիլին Մոնրոն (հետագայում պաշտամունքային դարձած կերպարը)։

Ֆոտոմոդել Շառլոտայի դերակատար Քելլի Լեբրոքը նկարահանումների ժամանակ անձամբ եղել է մոդել, ընդ որում՝ բավականին հայտնի։ «Կարմրազգեստ կինը» ֆիլմը դարձել է նրա առաջնելույթը կինոյում և նոր գործունեության սկիզբը։ Ֆիլմի թողարկման տարում ամուսնացել է նրա պրոդյուսեր Վիկտոր Դրայի հետ (որի հետ մինչ այդ մի քանի տարի հանդիպել էր), իսկ 1986 թվականին տեղի ունեցած ամուսնալուծությունից մեկ տարի անց նրա երկրորդ ամուսինն է դարձել Սթիվեն Սիգալը։ 1990 թվականին Քելլին Սիգալի հետ նկարահանվել է «Հակառակ մահի» մարտաֆիլմում։

## Ծանոթագրություններ

## Արտաքին հղումներ
* Ֆիլմը «All Movie Guide» կայքում

Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1984 ֆիլմեր
Կատեգորիա:Columbia Pictures ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռիմեյք ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Ռիմեյք ֆիլմեր
Կատեգորիա:Ռոմանտիկ կատակերգություն
Կատեգորիա:Ֆիլմեր ամուսնական դավաճանության մասին
Կատեգորիա:Ֆիլմեր, որոնց գործողությունները տեղի են ունենում Սան Ֆրանցիսկոյում
Made in Japan

«**Made in Japan**» (), ամերիկացի երգչուհիներ Բելա Թորնի և Զենդեյայի դեբյուտային մինի ալբոմ և սաունդթրեք։ Ալբոմը թողարկվել է 2012 թվականի օգոստոսի 21-ին Walt Disney-ի կողմից։ «Fashion is My Kryptonite» երգը թողարկվել է որպես սինգլ 2012 թվականի հուլիսի 10-ին։

## Գովազդ
Օգոստոսի 3-ին Disney Channel-ում կայացել է «Fashion is My Kryptonite» երգի տեսահոլովակի պրեմիերան։ Երգը նաև նարառվել է «Shake It Up: Live 2 Dance» սաունդթրեքի Walmart-ի բացառիկ տարբերակում։ Օգոստոսի 4-ին Radio Disney-ը հարցազրույց է վերցրել Թորնից և Զենդեյայից, որտեղ նրանք քննարկել են մինի ալբոմի արտադրությունը։ «Fashion is My Kryptonite», «Made in Japan» և «The Same Heart» երգերը ներկայացվել են «Պարի տենդը» հեռուստասերիալի կրկնակի դրվագի ընթացքում, որի անվանումը նույնպես «Made in Japan» էր։ Ելույթներն ավելի քան 4․5 միլիոն դիտումներ են հավաքել։

## Առևտրային ընդունելություն
Բոլոր երգերը ընդգրկվել են Billboard Kid Digital Songs չարթում։ «Fashion is My Kryptonite»-ը զբաղեցրել է երկրորդ հորիզոնականը, «Made in Japan»-ը՝ երրորդ, իսկ «The Same Heart»-ը՝ չորրորդ։

## Երգացանկ

## Թողարկման պատմություն

## Ծանոթագրություններ

Կատեգորիա:2012 ալբոմներ
Կատեգորիա:Անգլալեզու ալբոմներ
Կատեգորիա:Զենդեյայի ալբոմներ
Երեք երաժիշտները

**«Երեք երաժիշտները»** (), Պաբլո Պիկասոյի սինթետիկ կուբիզմի կտավներից։ Նկարել է կտավի վրա յուղաներկով 1921 թվականին։ Գտնվում է Ժամանակակից արվեստի թանգարանում (Նյու Յորք)։

1921 թվականի ամռանը Պիկասոն Ֆոնտենբլոյում պատկերում է կտավի երկու տարբերակ։ Դրանցից մեկը գտնվում է ԱՄՆ-ի Ֆիլադելֆիայի արվեստի թանգարանում, իսկ մյուսը գտնվում է Նյու Յորքում։

Կտավում պատկերված են կոմեդիա դել'արտեի կերպարներից։ Սեղանի շուրջը՝ ձախից, նստել է դիմակավորված Պիերոն։ Նա կլառնետ է նվագում։ Կենտրոնում Առլեկինն է, ով նվագում է կիթառ։ Աջ կողմում սև գլխարկով երգում է վանականը։ Վանականը ձեռքին նոտաներ ունի պահած։ Ենթադրվում է, որ այս աշխատանքում նկարիչը պատկերել է իրեն և իր ընկերներին.: Առլեկինը Պիկասոյի ինքնադիմանկարն է։ 20-րդ դարասկզբից նկարիչն իրեն հաճախ էր պատկերացնում այդ կերպարում։ Պիերոյի կերպարում, որ կլառնետ է նվագում, Գիյոմ Ապոլիներն է, ով մահացել է 1918 թվականին Իսպանական գրիպից։ Կլառնետը Ապոլիների համար խորհրդանշում է ծխախոտը։ Վանականի կերպարը կապվում է Մաքս Ժակոբի անվան հետ։ 1915 թվականին Մաքս Ժակոբսը հուդիզմից կաթոլիկության է անցել, իսկ Պաբլո Պիկասոն դարձել է նրա կնքահայրը։ Սակայն վերջին տարիներին նրանք հեռացել են միմյանցից։ Նկարում գրեթե աննկատ է շունը։ Սեղանի տակից երևում են նրա թաթերը, գլուխը և սուր պոչը։ Ամենապայծառ գույները կենտրոնացված են կոմպոզիցիայի կենտրոնում։ Նրանց շրջապատում են մուգ գույները՝ ստեղծելով մռայլ և առեղծվածային մթնոլորտ։

«Երեք երաժիշտները» սինթետիկ կուբիզմի ոճով վերջին խոշոր կտավն է։ 1949 թվականից կտավը մշտական հավաքածուի մասն է կազմում Ժամանակակից արվեստի թանգարանում (Նյու Յորք)։ Այն թանգարանին է փոխանցել Սողոմոն Գուգենհայմի թանգարանի հիմնադրամը։

## Ծանոթագրություններ

Կատեգորիա:1921 նկարներ
Կատեգորիա:Կուբիզմ
Կատեգորիա:Պաբլո Պիկասոյի նկարներ
Վասիլի Բասով

**Վասիլի Բասով** (, ), մանկավարժ, Մոսկովայի 5-րդ գիմնազիայի տնօրեն։

## Կենսագրություն
Ծագում է ավագ սպաների ընտանիքից։ 1859 թվականին ավարտել է Մոսկվայի 2-րդ գիմնազիան, իսկ 1863 թվականին թեկնածուի աստիճանով ավարտել է Մոսկվայի կայսերական համալսարանի պատմա-բանասիրական ֆակուլտետը։ Բասովը համալսարանն ավարտելուց հետո որպես հնագույն լեզուների ուսուցիչ է սկսել աշխատել Մոսկվայի 1-ին գիմնազիայում և շատ չանցած` զբաղեցրել է դրա տեսուչի պաշտոնը։ Բացի այդ, նա 1868-1870 թվականներին Մոսկվայի համալսարանում դասավանդել է լատիներեն։ 1871 թվականին Վ. Բասովը նշանակվել է Սմոլենսկի գիմնազիայի տնօրեն, որտեղ նրա աշակերտն է եղել Ս. Վեխովը։ 1873 թվականին եղել է կոլեգիական խորհրդատու։

Վ. Բասովը 1876 թվականի օգոստոսի 1-ից մինչև կյանքի վերջը եղել է Մոսկվայի 5-րդ գիմնազիայի տնօրեն։ 1877 թվականի հունվարի 3-ից եղել է պետական խորհրդատու։

Պարգևատրվել է շքնշաններով.

* Սբ. Վլադիմիրի 4-րդ աստիճանի շքանշան (1880)
* Սբ. Աննայի 2-րդ աստիճանի շքանշան
* Սբ. Ստանիսլավի 2-րդ աստիճանի շքանշան` կայսերական թագով

Թաղված է Մոսկվայում, Դոնի վանքի գերեզմանոցում։

Բասովը կազմել է հետևյալ աշխատությունները.

* Հունական ստուգաբանության առաջնային հիմքերը, Մոսկվա, 1866, 62 էջ 
* Հունական կանոնավոր խոնարհումների աղյուսակներ, Մոսկվա, 1867
Բացի այդ, նա գերմաներենից թարգմանել է Մադվիգի «Լատիներենի քերականություն» և Յակոբսի «Լատիներեն քրեստոմատիա» գրքերը։

## Ընտանիք
Կինը` Անտոնինա Շեֆֆերն է (13.12.1841-14.03.1895). ունեցել են մեկ որդի` Վասիլին (ծնվ. 22.02.1869) և մեկ դուստր` Զինաիդան (18. 03. 1871): 1884 թվականին նրանց ընտանիքն ընդգրկվել է Մոսվայի նահանգի ազնվականության տոհմաբանական գրքի երրորդ մասի մեջ։

## Ծանոթագրություններ

Կատեգորիա:Ռուս մանկավարժներ
Քելլի Լեբրոք

**Քելլի Լեբրոք** (, ), ամերիկացի դերասանուհի և ֆոտոմոդել, որն առավել հայտնի է «Կարմրազգեստ կինը» ֆիլմում Շառլոտայի և «Օ՜հ, այս գիտությունը» ֆիլմում Լիզայի դերակատարումներով։

## Կենսագրություն
Քելլի Լեբրոքը ծնվել է 1960 թվականի մարտի 24-ին Նյու Յորքում։ Մանկությունն անցել է Լոնդոնում։ Մոդելային գործունեությունը սկսել է 16 տարեկանում, ավելի ուշ դարձել է Էյլին Ֆորդի գործակալության ամենահայտնի մոդելներից մեկը։

Առաջին անգամ կինոյում նկարահանվել է ունեցել 1984 թվականին։ Պրոդյուսեր Վիկտոր Դրայը, որի հետ նա մինչ այդ մի քանի տարի հանդիպել էր, հրավիրել է նրան «Կարմրազգեստ կինը» ֆիլմ` կերտելու ֆոտոմոդել Շառլոտայի կերպարը։ 1985 թվականին «*ShoWest Award*» անվանակարգում ստացել է «*ShoWest Award*» մրցանակ։ 1985 թվականին նկարահանվել է «*Oingo Boingo*» ռոք խմբի «*Weird Science*» երգի տեսահոլովակում։ Նկարահանվել է նաև «Օ՜հ, այս գիտությունը», «Հակառակ մահի», «Աղավնյակի մատնությունը», «Դժվար ավար», «Առանց մեղքի մեղավոր» և այլ ֆիլմերում։

2013 թվականի նոյեմբերի 30-ին ձերբակալվել է ոչ սթափ վիճակում մեքենա վարելու համար։

## Անձնական կյանք
1984 թվականից մինչև 1986 թվականն ամուսնացած է եղել Վիկտոր Դրայի հետ։ 1987 թվականից մինչև 1994 թվականը (պաշտոնապես մինչև 1996 թվականը) ամուսնացած է եղել դերասան Սթիվեն Սիգալի հետ` նրանից ունենալով երեք երեխա` Աննալիզա Սիգալին (ծնված 1987 թվականին), Դոմինիկա Սան Ռոկո Սիգալին (ծնված 1990 թվականին) և Արիսա Սիգալին (ծնված 1993 թվականին)։ 2007 թվականի հուլիսից Քելլին ամուսնացած է Ֆրեդ Սթիքի հետ։

## Ծանոթագրություններ

Կատեգորիա:Ամերիկացիներ իռլանդական սերմամբ
Կատեգորիա:Ամերիկացի մոդելներ
Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի կանայք
Կատեգորիա:20-րդ դարի ամերիկացի կանայք
Կատեգորիա:Դերասանուհիներ այբբենական կարգով
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:20-րդ դարի ամերիկացի դերասանուհիներ
Ալոնի պլան

[thumb|[Հորդանան գետի արևմտյան ափ|Արևմտյան ափը և Գազայի հատվածը ըստ Ալոնի պլանի (Իսրայելը բռնանվաճել է բաց կապույտով տարածքները)]]
**Ալոնի պլան** ( - *Tochnit Alon*) առաջարկ, որը մշակվել է 1967 թվականի Վեցօրյա պատերազմից մեկ ամիս անց և հանդիսացել է Արևմտյան ափի, Գազայի հատվածի և Սինայի թերակղզու իսրայելական օկուպացիայի լուծման միջոց։ Ծրագիրը կոչվել է ի պատիվ գաղափարի հեղինակի՝ Յիգալ Ալոնի, իսրայելցի գեներալի, իսկ հետո՝ փոխվարչապետի ու ներգաղթային աբսորբցիայի նախարարի։

Ըստ առաջարկի՝ այդ օկուպացիան պետք է դադարեցվեր, գրավված տարածքները հիմնականում վերադարձվեին և այդպիսով հիմք դրվեր Իսրայելի և նրա արաբ հարևանների միջև խաղաղությանը։ Արևմտյան ափի մի մասը պետք է վերադարձվեր Հորդանանին (այդ շրջանը պետք է կապված լիներ Հորդանանի հետ Երիքոնի շուրջ լայն միջանցքով)՝ այդպիսով ստեղծելով հորդանանա-պաղեստինյան պետություն։ Այն պետք է ներառեր նաև Գազայի հատվածը, որը կապված կլիներ Արևմտյան ափի հետ ավտոմոբիլային ճանապարհով (նախնական տարբերակի համաձայն, ծրագիրը պետք է լիներ Գազայի հատվածի մի մասը, սակայն վերջնական տարբերակում արդեն համարվում էր Հորդանան-պաղեստինյան պետության մաս)։ Սինայի թերակղզու մեծ մասը պետք է վերադարձվեր Եգիպտոսին։

thumb|left|180px|Յիգալ Ալոն (1948–49)
Ալոնի պլանը պարունակում էր պայմաններ, որոնք արաբական պետությունները չցանկացան ընդունել։ Օրինակ, իսրայելյան վերահսկողությունը Հորդանան գետի հովտի (ներառյալ Մեռյալ ծովի ողջ արևմտյան ափը) և Հորդանանից արևմուտք գտնվող առաջին լեռնաշղթայի վրա, ինչպես նաև վերահսկողությունը ամբողջ Երուսաղեմի (այդ թվում՝ օկուպացված Հին քաղաքի և Տաճարի լեռան), նաև Հեբրոնի (Կիրյաթ) մեկ արվարձանի՝ Արբայի և Գուշ Էկիոնի վրա։ Սինայի թերակղզում Իսրայելը պետք է վերահսկեր որոշ ռազմավարական կարևոր օբյեկտներ (Ռաֆախ պլացդարմը, Էյլաթից մինչև Շարմ Էլ Շեյխ՝ Կարմիր ծովի ափը և նախկին եգիպտա-իսրայելական սահմանին գտնվող երկու ռազմական օդանավակայան)։ Իսրայելը նաև պետք է մնար Գոլանի բարձունքներում, որոնք գրավվել էին Սիրիայից։ Պլանը նախատեսում էր նաև Հորդանան գետից արևմուտք գտնվող բոլոր արաբական տարածքների ապառազմականացում։

Պլանի հիմքում այն կարծիքներն էին, որ Իսրայելը չի կարող կառավարել ավելի քան մեկ միլիոն պաղեստինցի արաբների։ Չնայած Իսրայելի կառավարությունն այդպես էլ պաշտոնապես չընդունեց այն, ձախ կառավարության՝ ռազմական բնակավայրերի քաղաքականությունը, սկսած Վեցօրյա պատերազմից մինչև 1977 թվականը, վերաբերում էր հենց այն շրջաններին, որոնք Իսրայելը պետք է պահպաներ։

## Ծանոթագրություններ

Կատեգորիա:Իսրայելի արտաքին հարաբերություններ
Կատեգորիա:Հորդանանի արտաքին հարաբերություններ
Ջերալդ Մեյոն ընդդեմ Սատանայի և իր օգնականների

**«Ջերալդ Մեյոն ընդդեմ Սատանայի և իր օգնականների»** (*Gerald Mayo v. Satan and His Staff*), դաշնային դատական գործ, որը քննվել է Ամերիկայի Միացյալ Նահանգների Փենսիլվանիա նահանգի արևմտյան շրջանային դատարանում՝ ըստ հայցի բանտարկյալ Ջերալդ Մեյոն (և մի շարք փենսիլվանիացիներ) ընդդեմ Սատանայի և իր օգնականների։

Ջերալդ Մեյոն պնդում էր, որ Սատանան՝ իր օգնականների օժանդակությամբ, կանխամտածված կերպով խոչընդոտներ է ստեղծում իր կյանքում և ոտնահարում իր կամքի ինքնավարության իրավունքը։ Հայցվորը դատարանից պահանջում էր վերականգնել իր սահմանադրական իրավունքները։ Մեյոյի կողմից ներկայացված հայցապահանջներից երեքը բավարարվում է, սակայն դատավարական հիմքերով գործը կարճվում է։ Մասնավորապես, դատարանը հայտնում է, որ Սատանայի բնակության վայրը հստակորեն հայտնի չէ, ուստի Փենսիլվանիայի արևմտյան նահանգային դատարանն իրավասու չէ քննել վերջինիս մասնակցությամբ դատական գործը։

## Դատավարական նախապատմություն
Միացյալ Նահանգների Փենսիլվանիա նահանգի արևմտյան շրջանային դատարան դիմած անձը եղել է Ջերալդ Մեյոն, որը քննարկվող դատավարության ընթացքում հանդիսացել է հայցվոր կողմ։ Վերջինս 22-ամյա բանտարկյալ էր, որն իր պատիժը կրում էր Փիթսբուրգի նահանգային ուղղիչ աշխատանքային հիմնարկում։ Անազատության պայմաններում 1971 թվականի դեկտեմբերին վերջինս դիմում է դատարան՝ նշելով, որ Սատանան իր կամքից անկախ իրեն մղում է չարիքի ու փորձության։

Այսպիսով, Մեյոյի գանգատի համաձայն ոտնահարվել է իր՝ կամքի ազատության սահմանադրական իրավունքը, որը արգելված է Ամերիկայի Միացյալ Նահանգների մի շարք օրենքներով։ Հարկ է ընդգծել, որ Ջերալդ Մեյոյի ներկայացրած հայցի համաձայն քննարկվող դատական գործում որպես պատասխանող կողմ ներգրավվում են Սատանան և վերջինիս կրտսեր օգնականները, այլ ոչ թե ԱՄՆ դատաիրավական համակարգի որևէ ստորաբաժանում կամ մարմին։ Այնուամենայնիվ, Մեյոն հայց է ներկայացրել արտաքին ուժերի դեմ, որոնց նկատմամբ ԱՄՆ պետական ապարատը վերահսկողություն չունի։

## Դատավճիռ
Իր որոշման, այն է՝ իրավական դիրքորոշման մեջ, ԱՄՆ շրջանային դատարանի դատավոր Ջերալդ Ջ․ Ուիբերը ընդգծել է, որ գործի բնույթը բավականին անհասկանալի է։ Սույն գործով պատասխանող կողմ հանդիսացող Սատանան երբևէ չի հանդիսացել իրավահարաբերության սուբյեկտ, ինչպես և չի մասնակցել որևէ դատական գործընթացի։ Այնուամենայնիվ, ամերիկացի գրող Սթիվեն Վինսենթ Բենեն իր հայտնի պատմվածքներից մեկում հավաստել է, որ Դանիել Ուեբսթեր անունով քաղաքացին անմիջական շփման մեջ է եղել Սատանայի հետ, ինչպես նաև Նյու Հեմփշիրում կնքել առուվաճառքի պայմանագիր (պայմանագրի համաձայն՝ նշյալ անձը Սատանային վաճառում էր իր հոգին)։

Ի հակադրություն հայցվոր պնդումների, առ այն, որ Սատանան ամերիկացի է, դատավոր Ուիբերը նշում է, որ պատասխանողի անձնական տվյալները բացակայում են, և որ վերջինս չունի բնակության գրանցված վայր կամ քաղաքացիություն։

Այսպիսով, Ջերալդ Մեյոյի ներկայացրած հայցադիմումի չորս պահանջներից երեք բավարարվում են, սակայն գործը կարճվում է և վարույթ չի ընդունվում։ Դատարանը կասկածի տակ է դնում հայցադիմումի գործողության անհրաժեշտությունը` վկայակոչելով հայցվորի հայցադիմումում բնակության մասին տեղեկությունների բացակայության հանգամանքին։

## Ծանոթագրություններ

Կատեգորիա:ԱՄՆ-ի շրջանային դատարանի նախադեպային գործեր
Լավրիոն

**Լավրիոն**(, ), փոքր քաղաք Հունաստանում՝ Ատտիկայի հարավ-արևելքում։ Գտնվում է ծովի մակարդակից 10 մ բարձրության վրա Եգեյան ծովի Պետալիա ծովածոցում, Մակրոնիսոս կղզու դիմաց, Սունիոն հրվանդանից 8 կմ հյուսիս արևելք, Սունիոն հրվանդանից 8 կմ հյուսիս-արևելք, Աթենքի Էլեվտերիոս Վենիզելոս միջազգային օդակայանից 26 կմ հարավ-արևելք և Աթենքից 42 կմ հարավ-արևելք։ Լավրեոտիկի համայնքի (դիմա) վարչական կենտրոնն է՝ Արևելյան Ատտիկե ծայրամասային միավորի Ատտիկա ծայրամասում։ Քաղաքում կա Պիրեյոսի և Ռաֆինայի նավահանգիստներից մի քիչ փոքր ծովային նավահանգիստ։ Քաղաքից ոչ հեռու գտնվում է Լավրիոնի հանքերը։ Ըստ 2011 թվականի վիճակագրության՝ բնակչությունը 7078 մարդ է։

**Էրգաստիրիա** () քաղաքը հիմնադրվել է 1879 թվականին, 1908 թվականին վերանվանվել է Լավրիոն։Անվանումը ստացել է, քանի որ գտնվում է Լավրիոն կամ Լավրի (, ) լեռան մոտ։ Լավրիոն անվանումը ծագել է  «անցում, կիրճ» բառից և կապված է Լավրիոնի հանքերի հետ։

Քաղաքով է անցնում Սունիոն-Մարկոպուլոն Ազգային ճանապարհ 9-ը։

Լավրիոնի շրջանը համարվում է մայրաքաղաքի սահմաններից դուրս Ատտիկայում արդյունաբերական առավել զարգացած կենտրոններից մեկը։ Լավրիոնի խոշոր ձեռնարկություններն արտադրել են տեքստիլ, քիմիկատներ, լուցկիներ, մետաղից իրեր, իսկ 1990-ականներին, երբ դադարեցրել են իրենց աշխատանքը, հազարավոր աշխատողներ մնացել են առանց աշխատանքի, ինչը սոցիալական լարվածություն է ստեղծել Ատտիկայում։ Լավրիոնի զարգացմանը նպաստող պատճառներից էին Երկրորդ աշխարհամարտից առաջ Ատտիկայի ծայրամասում էլեկտրաէներգիայի բաշխման ցանցի հետ կապը, «գավառական արտադրության» համար առավելությունները, որոնք կիրառվել են Լավրիոնի նկատմամբ, մայրաքաղաքին մոտիկությունը և այլն։ Սակայն դա չի խանգարել շրջանի արագ անկմանը։

## Լավրեոտիկի միություն
1890 թվականին ստեղծվել է Սունիոն  համայնքը՝ Էրգասիրիա կենտրոնով։ 1891 թվականին համայնքը վերանվանվել է Լավրեոտիկի։ Անտիկ շրջանի աշխարհագրությունում Լավրիոտիկը () Լավրիոն լեռան շրջանն էր։ Համայնքային միության մեջ է մտնում 9 բնակավայր։ Ըստ 2011 թվականի վիճակագրության՝ բնակչությունը 9611 մարդ է։ Մակերեսը 35,484 կմ² է։

## Բնակչություն

## Ծանոթագրություններ

Կատեգորիա:Բնակավայրեր այբբենական կարգով
Կատեգորիա:Հունաստանի քաղաքներ
Սալիխ Սայդաշև

250px|մինի|Կազանյան այն շենքը, որտեղ ապրել է Սալիխ Սայդաշևը և ելույթ է ունեցել ռուս բանաստեղծ Վլադիմիր Մայակովսկին
**Սայդաշև Սալիխ Քամալետդին ուլի** (թաթարերեն՝ **Säydäşev Salix Camaletdin ulı**,  **Salix Säydäş**, թաթարերեն կյուրեղագիր՝  **Сәйдәш(ев) Салих Җамалетдин улы**, , ), թաթար կոմպոզիտոր և դիրիժոր։ Արժանացել է Թաթարական ԻԽՍՀ ժողովրդական արտիստի (1951), մշակույթի պատվավոր գործչի (1939) կոչումների։ Համարվում է թաթարական պրոֆեսիոնալ երաժշտության հիմնադիր հայրերից մեկը։

## Գործունեությունը
Սայդաշևն իր ողջ գործունեությամբ խթանել է երաժշտական մի շարք ժանրերի, այդ թվում՝ օպերայի, բալետի, երաժշտական կոմեդիայի, սիմֆոնիկ, երգչախմբային, ժողովրդական ու փոփ երաժշտության սկզբնավորումն ու զարգացումը թաթարական երաժշտարվեստում։ Նրա ստեղծագործական աշխատանքի կարևորագույն մասն է կազմում մեծածավալ դրամատիկական թատերգությունների համար երաժշտություն հեղինակելը, որոնց շարքում արվեստի բարձր մակարդակով առանձնանում են հատկապես Կարիմ Տինչուրինի *Կապույտ գլխաշորը* (1926) և *Բոլորը միասին* (1932), Տաչի Գիզզաթի *Բանվորներ վարձողը* (1928) պիեսների համար Սայդաշևի գրած երաժշտական երկերը։ 1922-1948 թվականներին Սայդաշևը, երաժշտություն հորինելու հե մեկտեղ, աշխատել է որպես Կազանում գործող թաթարական ակադեմիական թատրոնի երաժշտական մասի ղեկավար ու դիրիժոր և, բացի այդ, համերգներ էլ է ղեկավարել։

## Հիշատակը
* 1962 թ. Կազանի փողոցներից մեկը կոչվել է Սալիխ Սայդաշևի անունով։ 
* 2012 թվականի մայիսի 11-ին Կազանի քաղաքային խորհրդի որոշմամբ քաղաքի թիվ 17 երաժշտական դպրոցն անվանակոչվել է նրա պատվին։
1990 թ. Կազանում բացվել է Սալիխ Սայդաշևի թանգարանը։ Այդ նույն տարվա դեկտեմբերի 15-ից նրա անունով է կոչվել Կազանում գործող Թաթարստանի պետական մեծ համերգասրահը։

## Ծանոթագրություններ

## Արտաքին հղումներ
* Фотографія могили Саліха Сайдашева в Казані
* Salikh Saidashev (1900—1954) 
* Книга «Саліх Сайдашев в спогадах сучасників»

Կատեգորիա:Թաթար դիրիժորներ
Կատեգորիա:Թաթար կոմպոզիտորներ
Կատեգորիա:Ռուս կոմպոզիտորներ
Նախիջևանի պետական տեխնիկական քոլեջ

**Նախիջևանի պետական տեխնիկական քոլեջ** (), միջին մասնագիտական պետական քոլեջ Ադրբեջանի Հանրապետության կազմում գտնվող Նախիջևանի Ինքնավար Հանրապետության մայրաքաղաք Նախիջևանում։

## Պատմություն

Նախիջևանի պետական տեխնիկական քոլեջը հիմնադրվել է 1925 թվականին։ 1972 թվականին միացվել է Շահմահմուդի գյուղական տնտեսությանը՝ վերանվանվելով Շահմահմուդի սովխոզ տեխնիկում։ 2002 թվականից ուսումնական հաստատությունը վերանվանվել է Նախիջևանի պետական տեխնիկական քոլեջ։

## Կրթական ծրագիր
Ներկա դրությամբ քոլեջում դասավանդվում են 6 մասնագիտություններ՝ «Ճանապարհային երթևեկության կազմակերպում», «Տրանսպորտային բեռնափոխադրումներ», «Անասնաբուժություն», «Հաշվապահական հաշվառում», «Տրանսպորտային միջոցների տեխնիկական սպասարկում», «Բանկային գործ»։

## Ուսանողադասախոսական կազմ
2016 թվականի դրությամբ պետական տեխնիկական քոլեջում առկա համակարգում սովորել են 358, իսկ հեռակա համակարգում՝ 71 ուսանող։ Ուսումնական հաստատության դասախոսական կազմը բաղկացած է 37 անձից։

## Հայտնի շրջանավարտներ
Նախիջևանի պետական տեխնիկական քոլեջը տարբեր ժամանակներում ավարտել են մի շարք հայտնի մարդիկ, այդ թվում՝ Հասան Աբդուլայև, պրոֆեսոր Յունուս Սաֆարով, Հաջի Հաջիևը, Փաշա Զամանովը, Խորհրդային Միության հերոս Գազանֆեր Ակբերովը, սոցիալիստական աշխատանքի հերոս Մամեդ Ասկերովը, Նարի Գուլիևը և այլք։

## Ծանոթագրություններ

Կատեգորիա:Կրթությունը Նախիջևանում
Լյուդմիլա Նեմիրովսկայա

**Լյուդմիլա Նեմիրովսկայա** (, ), խորհրդային և ռուս փիլիսոփա, կրոնաբան և մշակութաբան, էթնիկական գիտությունների պատմության գծով մասնագետ։ Փիլիսոփայական գիտությունների դոկտոր, պրոֆեսոր։ «Աթեիստական բառարանի» և «Մշակութաբանություն։ 20-րդ դար» երկհատորյա հանրագիտարանի հեղինակներից է։

## Կենսագրություն
Լյուդմիլա Նեմիրովսկայան ծնվել է 1939 թվականի հոկտեմբերի 11-ին Խորհրդային Սոցիալիստական Հանրապետությունների Միությունում։ 1969 թվականին Մոսկվայի Մ. Լոմոնոսովի անվան պետական համալսարանում «Ժամանակակից կրոնական մարդաբանության էությունը և սոցիալական գործառույթը (ըստ արևմտագերմանական նյութերի)» թեմայով պաշտպանել է թեկնածուական դիսերտացիա՝ ստանալով փիլիսոփայական գիտությունների թեկնածուի գիտական աստիճան։

1988 թվականին Մոսկվայի Մ. Լոմոնոսովի անվան պետական համալսարանում «Կրոնը և մարդասիրությունը Տոլստոյի աշխարհայացքում» թեմայով պաշտպանել է դոկտորական դիսերտացիա՝ ստանալով փիլիսոփայական գիտությունների դոկտորի գիտական աստիճան (09.00.06 մասնագիտություն՝ գիտական աթեիզմ)։

1995 թվականի նոյեմբերի 15-ից Մոսկվայի պետական համալսարանի դիսերտացիոն խորհրդի անդամ է։

Եղել է Ռուսաստանի պետական ագրարային համամիութենական գյուղատնտեսական հեռակա ուսուցման ինստիտուտի մշակութաբանության ամբիոնի վարիչ։

Ռուսական նոր համալսարանի փիլիսոփայության ամբիոնի պրոֆեսոր է։

Մոսկվայի Մ. Վ. Լոմոնոսովի անվան պետական համալսարանի հումանիտար և սոցիալական գիտությունների դասավանդողների վերապատրաստման և որակավորման բարձրացման ինստիտուտի մշակութաբանության ամբիոնի պրոֆեսոր է։

## Գիտական աշխատանքներ
### Մենագրություններ
* 

### Գրքեր և ուսումնական ձեռնարկներ

* 
* 
* 
* 
* 
* 
* 
* 
* 
*  
*  
* 
* 
* 
* 
* 
* 
* 

### Մշակութաբանություն. 20-րդ դար։ Հանրագիտարան
* 
* 
* 

### Բրոշյուրներ

* 
* 
* 
* 

### Հոդվածներ

* 
* 
*  
* 
* 
* 
* 
* 
* 
*  
* 
* 
* 
*  
* 
*  
* 
* 
* 
*  
* 

## Ծանոթագրություններ

Կատեգորիա:Խորհրդային պրոֆեսորներ
Կատեգորիա:Մոսկվայի պետական համալսարանի դասախոսներ
Կատեգորիա:Ռուս գիտնականներ
Կատեգորիա:Ռուս մշակութաբաններ
Կատեգորիա:Ռուս փիլիսոփաներ
Կատեգորիա:Փիլիսոփայական գիտությունների դոկտորներ
Cyanide Studio

**Cyanide Studio**, համակարգչային խաղեր մշակող ֆրանսիական ստուդիա, որը հիմնվել է 2000 թվականին Ubisoft ընկերության նախկին աշխատակիցների կողմից։ Ընկերության գլխավոր գրասենյակը տեղակայված է Փարիզյան Նանտերե արվարձանում։ 2009 թվականին Cyanide-ին մասնճյուղ բացեց Մոնրեալում։

## Ընկերության խաղեր
Ընկերության ամենահայտնի խաղը՝ Pro Cycling Manager սպորտային սիմուլյատորն է։ Ընկերությունը նաև մշակել է Ջորջ Մարտինի «Սառույցի և կրակի երգ» գրքի հիման վրա խաղ, որը իրենից ներկայացնում է դերային խաղ, և թողարկվել է 2012 թվականին Game of Thrones անունով։

2011 թվականին մայիսի 4-ին Cyanide ընկերությունը հայտարարեց RPG Of Orcs and Men էլեմետներով խաղի մշակման մասին և թողարկեց այդ խաղը 2012 թվականի հոկտեմբերի 11-ին։ Այս ֆրանչիշի հետա զարգացաումը տեղի ունեցավ շնորհիվ Styx: Master of Shadows և Styx: Shards of Darkness խաղերով, որտեղ գլխավոր գործող դեմքը համարվում է մի գոբլին, ով թաքնվելու վարպետ էր։

2018 թվականի մայիսին Bigben Interactive ընկերությունը գնեց Cyanide Studio-ն 20 միլլիոն եվրոյով։

### Խաղերի ցանկ

## Ծանոթագրություններ

## Արտաքին հղումներ
* cyanide-studio.com

Կատեգորիա:2000 հիմնադրումներ
Կատեգորիա:2000 հիմնադրված ընկերություններ
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Սպորտային տեսախաղեր
Եվա Գուտովսկի

**Եվա Մարիսոլ Գուտովսկի** (հայտնի է նաև որպես «**MyLifeasEva**», ), յություբեր, դերասանուհի և դիջեյ, որին ավելի քան 11 միլիոն բաժանորդներ են հետևում ՅուԹյուբում։ Նա ավարտել է Կալիֆոռնիա նահանգի Բրեայի Օլայնդա ավագ դպրոցը։ Գուտովսկին նաև հաճախել է Կալիֆոռնիայի պետական համալսարանը Ֆուլերթոնում։ Variety-ն տեղադրել է նրան իր «Famechangers Digital Star Ranking» ցանկի 4-րդ հորիզոնականին։ People ամսագիրն անվանել է Եվային ՅուԹյուբի ամենաարագ զարգավող աստղ։ Նա նաև ներառվել է Billboard-ի «Սոցիալական մեդիայի աստղեր» ցանկում։ 2016 թվականին նա հանդես է եկել ինքն իր դերը «Խուսափել գիշերվանից» () հեռուստասերիալի առաջին եթերաշրջանում՝ որպես գլխավոր դերակատարարներից մեկը։ Ավելի ուշ նա վերադարձել է երկրորդ եթերաշրջանի պիլոտային սերիայում։ Գուտովսկին «Իմ կյանքը որպես Եվա․ Պայքարն իրական է» խորհուրդների գրքի հեղինակն է։ Նա նաև հանդես է եկել ՅուԹյուբ Ռեդի «Ես և տատիկս» վեբ սերիալում, որի պրեմիերան կայացել է 2017 թվականի մարտի 22-ին Գուտովսկու յություբյան ալիքում։

2017 թվականի օգոստոսին MTV-ն հայտարարել է, որ Գուտովսկին միանալու է թարմացված «Total Request Live»-ին որպես թղթակցային դիրքի ռոտացիայի մաս՝ յություբերներ Գաբի Հանայի և Ջիջի Գորջոսի հետ միասին։

2019 թվականին նա հայտնվել է PETA-յի գովազդում, բողոքելով ծովային պարկերի դեմ, որոնք կաթնասուններին և այլ կենդանիներին պահում են բաքերում։

## Անձնական կյանք
Գուտովսկին վեգան է և ասում է, որ նա սիրում է իր սեփական պատրաստած ուտեստները, քանի որ «Ես գիտեմ, որ այն ամենն, ինչ ես օգտագործում եմ պատրաստելիս, առողջ է»։

2016 թվականի սեպտեմբերին Գուտովսկին հանդես է եկել քամինգ աութով, իր թվիթթերյան կայքէջում հայտարարելով, որ բիսեքսուալ է։ Նա գրել է․ «12 տարեկանից ես պատրաստ եմ սիրահարվել մեկին, անկախ այն բանից, թե նա, ի վերջո, ինչ է դառնալու և ինչ է եղել մինչ այդ։ Տղա կամ աղջիկ»։

2018 թվականի օգոստոսին Գուտովսկին իր թվիթթերյան կայքէջում հայտարարել է, որ նրա մեքենան վթարի է ենթարկվել մի կնոջ կողմից, ով հաղորդագրություններ էր գրում և դրա հետ մեկտեղ մեքենա վարում։ Բարեբախտաբար, Եվան մեքենայում չի եղել, բայց տիկինը հիվանդանոց է ուղարկվել, իսկ մեքենան վերանորոգվել է 3 ամիս անց։

## Ֆիլմագրություն

## Ծանոթագրություններ

Կատեգորիա:Յություբերներ
Կատեգորիա:ԼԳԲՏ անձինք
Կատեգորիա:Ամերիկացի կինոդերասանուհիներ
Կատեգորիա:Համացանցային աստղեր
Կատեգորիա:Ամերիկացի ինտերնետային աստղեր
Կատեգորիա:Ամերիկացի դիջեյներ
Կատեգորիա:21-րդ դարի դերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:Ամերիկացիներ լեհական սերմամբ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացիներ գերմանական սերմամբ
Կատեգորիա:Դերասանուհիներ Կալիֆոռնիայից
Mountains (երգ, LSD)

«**Mountains**» (), LSD փոփ երաժշտական խմբի երգ։ Այն թողարկվել է 2018 թվականի նոյեմբերի 1-ին և դարձել է խմբի չորրորդ թողարկումը «Genius», «Audio» և «Thunderclouds» սինգլներից հետո։

## Թողարկում և պատմություն
Խմբի անդամները կիսվել են կարճ թիզեր աուդիոյով և տեսահոլովակով 2018 թվականի հոկտեմբերի 29-ին։ Դիպլոն կիսվել է երգի մի մասով իր ինստագրամյան կայքէջում հոկտեմբերի 31-ին, իսկ երգը թողարկվել է նոյեմբերի 1-ին։

## Ընդունելություն
DJ Mag-ը նկարագրել է երգը որպես «էլեկտրոնային փոփ լավ աշխատանք»։

## Իրավունքներ և անձնակազմ
*Սիա՝ հեղինակ, տեքստի հեղինակ, վոկալ
*Լաբրինթ՝ հեղինակ, տեքստի հեղինակ, վոկալ, պրոդյուսեր, ծրագրավորում, գործիքավորում, ինժեներ
*Դիպլո՝ հեղինակ, պրոդյուսեր, ծրագրավորում, գործիքավորում
* Նաթանիել Լեդվիջ՝ պրոդյուսեր, ծրագրավորում, գործիքավորում
* Բոուզ վան դե Բիթզ՝ լրացուցիչ արտադրություն
* Գուստավ Ռադման՝ լրացուցիչ արտադրություն
* Յոդա Ֆրանչեսկո՝ լրացուցիչ արտադրություն
* Բարթ Սքուդել՝ ինժեներ
* Լյուք Դայմոնդ՝ ինժեներ
* Քրիս Գալանդ՝ միքս ինժեներ
* Ռոբին Ֆլորենթ՝ միքս ինժեների օգնական
* Սքոթ Դեսմարաիս՝ միքս ինժեների օգնական
* Մանի Մարոքուին՝ միքսեր
* Ռենդի Մերիլ՝ մասթերեր

## Տես նաև
* Դիպլո
* Լաբրինթ
* Սիա

## Ծանոթագրություններ

Կատեգորիա:2018 երգեր
Կատեգորիա:Սիայի երգեր
Կատեգորիա:Փոփ երգեր
Շանի Մութու

**Շանի Մութու** (, ), կանադացի նկարիչ և գրող։

## Կենսագրություն
Մեծացել է Տրինիդադ և Տոբագոյում։ Վաղ տարիքից Մութուն նկարելու և գրելու տաղանդ ուներ է ունենցել։ Արդեն տասը տարեկան հասակում նա նկարիչ դառնալու ցանկություն է հայտնել։ Վաղ տարիքում նրան աջակցել է մայրը՝ Ինդրան։ Մութուի հայրը՝ Ռամեշ Մութուն, բժիշկ էր և տրինիդադցի քաղաքական գործիչ։ Շանի Մութուի անձնական և գրական կյանքի մեծ մասը կենտրոնացած էր քաղաքական գործունեության վրա։ 19 տարեկանում նա տեղափոխվել է Վանկուվեր։ Բակալավրի աստիճան է ստացել Արևմտյան Օնտարիոյի համալսարանից (1980): 1994 թվականից մինչև 1999 թվականը բնակվել է Նյու Յորքում։ Մագիստրոսի կոչում է ստացել Գելֆի համալսարանից (2010):

Նրա առաջին գրական հրատարակությունը՝ «*Out at Main Street*» պատմվածքների ժողովածուն, տպագրվել է 1993 թվականին՝ *Press Gang* հրատարակչության կողմից։ Նրա առաջին լիամետրաժ վեպը՝ *Cereus Blooms Night*-ը,  հրատարակվել է Press Gang-ի կողմից 1996 թվականին։ Այս վեպը լույս է տեսել 15 երկրներում։

Մութուի մուլտիմեդիա ստեղծագործությունները ցուցադրվել են Իսպանիայի Պորտ քաղաքում, Նյու Յորքում, Վենետիկում և Վանկուվերում։

Ապրում է Տորոնտոյում, համալսարանում դասավանդում է գրական հմտություններ։

## Ճանաչում
Նրա արվեստը ճանաչվել է միջազգայնորեն։ Մութուի վեպերը թարգմանվում են բազմաթիվ լեզուներով։

## Ծանոթագրություններ

Կատեգորիա:Կին լուսանկարիչներ
Կատեգորիա:Կանադացի նկարչուհիներ
Կատեգորիա:21-րդ դարի կին արվեստագետներ
Կատեգորիա:21-րդ դարի կին գրողներ
Կատեգորիա:20-րդ դարի նկարչուհիներ
Կատեգորիա:ԼԳԲՏ վիպասաններ
Կատեգորիա:Կանադացի կին գրողներ
Կատեգորիա:Հեռուստատեսային պրոդյուսերներ
Վիտալի Գուդիև

**Վիտալի Կազիմիրովիչ Գուդիև** (, ), ռուս ֆուտբոլիստ, «Ախմատ» ակումբի դարպասապահ։ Կազիմիր Գուդիևի որդին։

## Կարիերա
Պրոֆեսիոնալ կարիերան սկսել է 2011 թվականին «Ալանիա» ակումբում։ 2011 թվականի հունիսի 24-ին ՖԱԼ առաջնության «Մորդովիա» ակումբի դեմ խաղում կատարել է նորամուտ ակումբի հիմնական կազմում՝ 85-րդ րոպեին փոխարինել է Դավիդ Գիգոլաևին։ Խաղն ավարտվել է 4:0 «Ալանիայի» հաղթանակով։

Բարձրագույն մակարդակում նորամուտը կատարել է 2012 թվականի հոկտեմբերի 27-ին «Զենիթի» դեմ խաղում՝ անցկացնելով ամբողջ խաղը։

2014 թվականի փետրվարի 14-ին պայմանագիր է կնքել Գրոզնիի «Ախմատ» ակումբի հետ։

## Ծանոթագրություններ

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ֆակելի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Դեյվի (Ֆլորիդա)

**Դեյվի** (), քաղաք Բրոուարդ շրջանում, նահանգ Ֆլորիդա, ԱՄՆ։ 2010 թվականին Միացյալ Նահանգների մարդահամարի բյուրոյի գնահատականներով՝ քաղաքն ունեցել է 91 992 մարդ բնակչություն։ Քաղաքը մտնում է Հարավային Ֆլորիդայի ագլոմերացիայի մի մասի մեջ, որտեղ բնակվում են 5,463,857 մարդ։

right|thumb|250px|Դեյվին և Բրոուրդի շրջանը Ֆլորիդայի քարտեզի վրա

## Աշխարհագրություն
Դեյվին գտնվում է Ֆլորիդայի հարավ-արևելքում, արևելյան ափից մոտ 20 կմ արևմուտք, Մայամիից 30 կմ հյուսիս և Ֆորտ Լորդերդեյլ քաղաքից 10 կմ հարավ։

## Պատմություն
Դեյվին հիմնադրվել է մի խումբ բնակիչների կողմից, ովքեր Պանամայի ջրանցքի նախկին շինարարներ էին։ Նախկինում բնակավայրը կոչվել է «Zona», բայց այն բանից հետո, երբ Ռանդոլֆ Պ. Դեյվին գնել է մոտ 27,000 ակր (109 կմ²), անունը փոխվել է «Դեյվի»։ Հողի մեծ մասը եղել է Էվերգլեյդս ճահճի արևելյան մասը, քաղաքի զարգացման վաղ պատմությունը ինչ-որ կերպ կապված է ջրավազանների ջրահեռացման խնդրի հետ։

## Նշանավոր մարդիկ
* Ռիչարդ Բլեիեր՝ բեյսբոլի բարձրագույն լիգայի խաղացող
* Չադ Ջոնսոն՝ ֆուտբոլիստ
* Նիկոլաս Քասթելանոս՝ բեյսբոլիստ
* Ռիք Ռոս՝ ռեփեր
* Օսթին Մահոուն՝ փոփ երգիչ-երգահան

## Պատկերասրահ

Պատկեր:Robert Parsell Davie 001.jpg|Ռ․ Դավի
Պատկեր:Richard Bleier in 2017 (34785212210).jpg|Ռիչարդ Բլեիեր
Պատկեր:ChadJohnson.jpg|Չադ Ջոնսոն


## Ծանոթագրություններ

## Արտաքին հղումներ
* Официальный сайт 
* Town of Davie official website
* Davie, Florida Police Department
* Fort Lauderdale Florida Temple



Կատեգորիա:Բրովարդի շրջանի փոքր քաղաքները (Ֆլորիդա)
Կատեգորիա:Հայտնվել են 1909 թվականին ԱՄՆ-ում
Կատեգորիա:Ֆլորիդայի քաղաքները
Իվան Պազյոմով

**Իվան Վլադիմիրովիչ Պազյոմով** (), ռուսական ֆուտբոլիստ, հարձակվող։ Ռուսաստանում խաղացել է «Տորպեդո», «Տյումեն» և «Տոմ» ֆուտբոլային ակումբներում։

## Կարիերա
«Չերտանովո» ֆուտբոլային դպրոցի սան է։

Իր ֆուտբոլային կարիերան Իվան Պազյոմովը սկսել է մոսկովյան «Տորպեդո» ֆուտբոլային ակումբում։ 1991-ին նա հայտարարվեց ԽՍՀՄ առաջնությունում, բայց այնտեղ ոչ մի խաղ չխաղաց։ 1992 թվականի կատարել է իր նորամուտը սեպտեմբերի 20-ին Բարձարգույն լիգայում «Ֆակել» ֆուտբոլային ակումբի դեմ հյուրընկալ խաղում, դուրս գալով փոխարինման 81-րդ րոպեում Անդրեյ Տալալևի փոխարեն։ Այդ մրցաշրջանում խփել է երկու գոլ «Դինամո Գազովիկոմ» խաղ, բայց արդյունքը չեղյալ հայտարարվեց։ 1992/93 մրցաշրջանում դարձել է Ռուսաստանի Գավաթի դափնեկիր։  Նաև խաղացել է ՈՒԵՖԱ Գավաթում և Գավաթների գավաթում։ Հաջորդ 1993 և 1994 մրցաշրջաններում համապատասխանաբար անց է կաց 26 և 23 խաղեր։

1995 թվականին խաղացել է առաջնությունում, խաղացել է «Տորպեդո դ» ֆուտբոլային ակումբում։ Դրանից հետո նա մեկնել է Հարավային Կորեա, այնուհետև խաղացել Թունիսում։

1996 թվականին վերդարձել է «Տորպեդո» ֆուտբոլային ակումբ։ Հաջորդ տարում տեղափոխվել է «Տյումեն» ֆուտբոլային ակումբ, սակայն չի խաղացել ոչ մի խաղ։ Կարիերան ավարտել է Տոմսկում, խաղալով մեկ մրցաշրջան «Տոմ» ֆուտբոլային ակումբում։

Ավելի ուշ մասնակցել է մոսկովյան ֆուտբոլի մրցաշարերին։

## Ծանոթագրություններ

## Արտաքին հղումներ
* 
* Паземов Иван Владимирович

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տյումենի ֆուտբոլիստներ
Կատեգորիա:Տորպեդո Մոսկվայի ֆուտբոլիստներ
The Hundred-Foot Journey (սաունդթրեք)

**The Hundred-Foot Journey: Original Motion Picture Soundtrack,**  ռեժիսոր Լասե Հալստրյոմի և սցենարիստ  Սթիվեն Նայթի՝ Ռիչարդ Մորաիսի նույնանուն՝ «Հարյուր քայլ երկարությամբ ճանապարհ» սիրավեպի հիման վրա նկարահանված «Համեմունքներ և կրքեր» տրագիկոմեդիկ ֆիլմի սաունդթրեքը։ Ֆիլմի երաժշտությունը հորինել է հնդիկ երաժիշտ և կոմպոզիտոր Ա․ Ռ․ Ռախմանը։ Պաշտոնական սաունդթրեքը թողարկվել է 2014 թվականի օգոստոսի 12-ին «Hollywood Records» ընկերության կողմից։

## Ստեղծում
2013 թվականի դեկտեմբերին հայտարարվել է, որ ֆիլմի սաունդթրեքով պիտի զբաղվի հնդիկ կոմպոզիտոր Ա․ Ռ Ռախմանը։ Նա ներկա է գտնվել ֆիլմի նկարահանումներին և այն համարել է հաճելի՝ ավելացնելով, որ սաունդթրեքի հնդկական մասում կհնչի սիտար, սարոդ և սանթուր։ Ռախմանը չէր ուզում հորինել ընդհանուր թեմա և չէր ցանկանում անել վերջնական կամ նախնական կոմպոզիցիաներ՝ ընտրութուն կատարելով հօգուտ որոշակի ձևով օրգանապես միահյուսված երաժշտության, որում հակադրվում են հնդկական և ֆրանսիական ռիթմերը, քանի որ ֆիլմում գնում է իր տեսակի մեջ ինքնատիպ պատերազ․ երկու խոհանոցներն էլ աշխատում են զուգահեռ, ինչը սաունդթրեքը դարձնում է ավելի դրամատիկական։ Ռեժիսորն ու կոմպոզիտորը միմյանց հետ աշխատում էին Skype-ի միջոցով շփվելով, քանի որ Ռախմանը Լոս Անջելեսում ավարտում էր «Million Dollar Arm»-ը, իսկ Հալսթրյոմը ֆիլմ էր նկարահանում Ֆրանսիայում։ Ռախմանը ներգրավել է նաև հնդիկ կոմպոզիտոր Գուլզարին որպես հինդի և ուրդու բանաստեղծություններ գրողի։ 2014 թվականի հուլիսին Ռախմանը հրավիրել է երգչուհի Ալկա Յագնիկ>ին, իսկ ավելի ուշ՝ Նիկաշ Ազիզին։ Աշխատանքի ավարտից հետո Հալստրյոմը հարցազրույցում նշել է, որ պատմությունն իր միաձուլմամբ ունի հնչյունների և լեզուների ներգրավվածություն, ինչի հետևանքով ստացվել է համեղ բարդ սաունդթրեք։ Ավելի ուշ նա հավելել է, որ «երաժշտությունը կարող է ընդգծել մշակույթների տարբերությունները և նմանությունները, այնպես որ, այստեղ մենք խաղացել ենք դրա հետ։ Ես Ռ. Ռախմանի հետ նստած էի  Լոս Անջելեսում, և մենք աշխատում էինք միասին։ Ես հնարավորություն ստացա նստել նրա լաբորատորիայում և տեսնել նրա հորինած գաղափարները։ Ֆիլմի արտադրության ֆանտաստիկ մասը նրանում էր, որ նա հրավիրում էր ինձ ստեղծագործական պրոցես»։

## Երգացանկ
Երգացանկը հրատարակվել է 2014 թվականի օգոստոսի 1-ին «Amazon»կայքում

; The Hundred-Foot Journey (Original Motion Picture Soundtrack)

; The Hundred-Foot Journey (Music from the Motion Picture)
|extra4=Վոլֆգանգ Ամադեուս Մոցարտ|note4=Ջոանա Նաուեր, Սյուզան Օրնստայն,Շմուել Կաց և Ալան Ստեփանսկի|length4=—|title5=Cafe D'Etoile|extra5=Ա․ Ռ․ Ռախման, Տիս Գոլ|note5=Gil Goldstein, Պետեր Կալո և Զև Կաց|length11=2:22}}

; Նշումներ

* Не используется в фильме, но включён в официальный саундтрек.

## Ծանոթագրություններ

## Արտաքին հղումներ
* «The Hundred-Foot Journey: Original Motion Picture Soundtrack» на сайте Internet Movie Database.

Կատեգորիա:2014 ալբոմներ
Մայ Թորսթեն

**Մայ Թորսթեն ** ( ), գերմանացի բռնցքամարտիկ կիսաթեթև քաշային կարգում։ 1990-ական թվականներից Գերմանիայի ազգային հավաքականի անդամ է, Բարսելոնայում կայացած ամառային խաղերի չեմպիոն, աշխարհի չեմպիոն, ազգային առաջնության չեմպիոն։ 1993-2001 թվականներին կռվել է առաջին ծանր քաշի պրոֆեսիոնալ մակարդակում, արժանացել է մի քանի չեմպիոնական տիտղոսի, այդ թվում՝ միջմայրցամաքային չեմպիոնի և Եվրոպական բռնցքամարտի միության Եվրոպայի չեմպիոնի տիտղոսների։ Այժմ բռնցքամարտի մարզիչ է։

## Կենսագրություն
Մայ Թորսթենը ծնվել է 1969 թվականի հոկտեմբերի 9-ին Սաքսոնիայի Գլաուչաու քաղաքում։ Համաշխարհային հռչակ ձեռք է բերել 1991 թվականին, երբ Գերմանիայի առաջնությունում հաղթել է կիսաթեթև քաշային կարգում, նվաճել ոսկե մեդալ Սիդնեյի աշխարհի առաջնությունում՝ հաղթելով խորհրդային անվանի նոկաուտ անող Անդրեյ Կուրնյավկային։

Մի շարք հաջող ելույթների շնորհիվ իրավունք է ստացել երկիրը ներկայացնել 1992 թվականին Բարսելոնայում կայացած ամառային Օլիմպիական խաղերի ընթացքում։ Նվաճել է ոսկե մեդալ՝ քառորդ եզրափակչում, կիսաեզրափակչում և եզրափակչում համապատասխանաբար հաղթելով Մոնտել Գրիֆինին, Բարտնիկ Վոյցեխին և Ռոստիսլավ Զաուլիչնիին։ Այդ մրցումներից հետո մարզիկը լքել է Գերմանիայի հավաքականը և սկսել զբաղվել սիրողական բռնցքամարտով՝ իր հաշվին ունենալով 155 մարտ, որից 120-ն ավարտել է հաղթանակով։

1993 թվականին Մայը բարձրացել է առաջին ծանր քաշային կարգ և հանդես եկել պրոֆեսիոնալ մակարդակում։ 5 անընդմեջ հաղթանակից հետո՝ 1994 թվականին կայացած 6-րդ մենամարտում, իր հայրենակից Ռալֆ Ռոկիջանիից վերցրել է Գերմանիայի չեմպիոնի տիտղոսը։ Մայը հեշտությամբ հաղթել է իր բոլոր մրցակիցներին և 1996 թվականի օգոստոսին հնարավորություն է ստացել մենամարտելու ամերիկացի բռնցքամարտիկ Ադոլֆո Վաշինգտոնի հետ՝ IBF վարկածով աշխարհի չեմպիոնի թափուր տիտղոսի համար։ Մարտը տևել է 12 ռաունդ, և ի վերջո, գերմանացի բռնցքամարտիկը պարտվել է մրցավարների միաձայն որոշմամբ՝ միավորների տարբերությամբ։ Դա նրա պրոֆեսիոնալ գործունեության մեջ առաջին պարտությունն։ Մեկ տարի անց Մայ Թորսթենը հավակնում էր պակաս հեղինակավոր IBF միջմայրցամաքային չեմպիոնի գոտուն, բայց տեխնիկական նոկաուով պարտվել է շվեյցարացի Շտեֆան Անգերնին։

Չնայած կրած երկու պարտություններին՝ Մայը շարունակել է բռնցքամարտել և 1999 թվականին ռևանշ վերցրել Վաշինգտոնից՝ ստանալով Եվրոպական բռնցքամարտի միության մայրցամաքային չեմպիոնի գոտին։ Իր հաջորդ մարտում հաղթել է ռուս Ալեքսեյ Իլինին։ Այդ հաղթանակը նրան բերել է EBU վարկածով Եվրոպայի չեմպիոնի տիտղոս։ Այնուհետև հաղթել է ևս 2 մարտում և մարտել WBA միջմայրցամաքային չեմպիոն Ալեքսանդր Գուրովի հետ։ 8-րդ ռաունդում տեխնիկական նոկաուտով պարտվելուց հետո ավարտել է պրոֆեսիոնալ մարզիկի գործունեությունը։

Մայը լքել է ռինգը ռեկորդով՝ 22 հաղթանակ (12 նոկաուտով) և 3 պարտությամբ։ Այժմ աշխատում է որպես մարզիչ, կառավարում է սեփական բռնցքամարտի ակումբը։ Ամուսնացած է, ունի 2 երեխա։ Նրա կրտսեր եղբայրը՝ Մայ Ռյուդիգերը, նույնպես եղել է հաջողակ բռնցքամարտիկ։

## Ծանոթագրություններ

## Արտաքին հղումներ
* 
* 

Կատեգորիա:Բռնցքամարտի մարզիչներ
Կատեգորիա:Բռնցքամարտիկներ այբբենական կարգով
Կատեգորիա:Գերմանացի բռնցքամարտիկներ
Անտիկլեա

**Անտիկլեա**, նաև **Անտիկլեյա** (), հին հունական դիցաբանության կերպար, Ավտոլիկոսի դուստրը, Լաերտի կինը և Ոդիսևսի մայրը։ Մահացել է, մինչև որ որդին կգար Տրոյական պատերազմից հետո։ Նրա ստվերը Հոմերոսի «Ոդիսական» պոեմի հերոսներից մեկն է։

## Դիցաբանության մեջ
Անտիկլեան եղել է Հերմեսի որդի Ավտոլիկոսի դուստրը, որը ճանաչված խորամանկ և գող էր, ապրում էր Պառնասում։ Նրա մորը աղբյուրներն անվանում են կամ Նեերա՝ Պերեոսի դուստրը, կամ Ամֆիթեա, իսկ քրոջը՝ Պոլիմեդա՝ Յասոնի մայրը։ Երիտասարդ տարիքում Անտիկլեան հաճախ է որսով զբաղվել և եղել է Արտեմիս աստվածուհու մշտական ուղեկցորդներից (այդ մասին իր հիմներից մեկում գրել է Կալիմաքոսը)։ Հայրը նրան կնության է տվել Իթակեի թագավոր Լաերտին, սակայն մինչև հարսանիքը նա հանդիպել է կորնթոսցի հերոս Սիզիփոսին։ Վերջինս բռնացրել է Ավտոլիկոսին անասունների գողության մեջ և որպեսզի պատժի նրան, բռնաբարել է Անտիկլեային (մեկ այլ վարկածով՝ ամեն ինչ տեղի էր ունեցել աղջկա և նրա հոր համաձայնությամբ)։ Ամուսնանալով Անտիկլեան որդի է ունեցել կամ Իթակեի ճանապարհին Բեոտիայում, Ալալկոմենա քաղաքի շրջակայքում, կամ էլ արդեն ամուսնու թագավորությունում, Ներիթոն լեռան վրա, անձրևի տակ։ Տղան ստացել է Ոդիսևս անունը, իսկ որոշ անտիկ հեղինակներ պնդել են, որ նրա իրական հայրը եղել է ոչ թե Լաերտը, այլ Սիզիփոսը։ Այդ կերպ Անտիկլեայի միջոցով կապ են հաստատել հունական դիցաբանության երեք ամենահայտնի խորամանկների՝ Սիզիփոսի, Ոդիսևսի և Ավտոլիկոսի միջև։

Հետագայում Անտիկլեան ունեցել է դուստր Քթիմենա անունով, որը դարձել է հարևան Զամ կղզու արիստոկրատի կին (հավանաբար Եվրիլոխոսի)։ Թագուհին որդուն ուղարկել է Տրոյական պատերազմին, սակայն նրա գալստյանը չի համբերել, մահացել է թախծից։ Հոմերոսի ծանոթագրությունների հեղինակի խոսքերով՝ Ոդիսևսի թշնամի Նավպլիոսն է ասել Անտիկլեայի, իբր թե նրա որդին սպանվել է Տրոյայում, և Անտիկլեան վշտից կախվել է։

## Հիշատակ
Անտիկլեան հիշատակվում է Հոմերոսի «Ոդիսականում»։ Երբ գլխավոր հերոսն իջնում է ստորերկրյա թագավորություն, որպեսզի Թիրեսիասից իմանա իր ապագայի մասին, այնտեղ հանդիպում է իր մոր ստվերին, որին տանը ողջ էր թողել։ Ոդիսևսը լաց է լինում, սակայն որքան էլ ցավալի էր նրա համար, հեռու է վանում ստվերը զոհաբերված կենդանիների մարմինների արյունից։ Հետագայում նա խոսում է մոր հետ, վերջինս պատմում է, որ Պենելոպեն պահում է նրա հանդեպ հավատարմությունը, որ նրան Իթակեում դեռ սպասում են ծեր հայրը և հասունացած որդին։ Հայտնի է, որ Եվրիպիդեսն ունեցել է սատիրական «Ավտոլիկոս» դրամա (տեքստը չի պահպանվել)։ Նկարիչ Պոլիգնոտոսը պատկերել է Անտիկլեային Հադեսի թագավորությունում, ինչը դեռևս Ք. ա. 2-րդ դարում պահպանվել է Դելֆիքում։

Անտիկլեայի պատվին է անվանակոչված Անտիկլեա (651) աստերոիդը, որը 1907 թվականին հայտնաբերել է Աուգուստ Կոպֆը։

## Ծանոթագրություններ

## Աղբյուրներ
# 
# 
# 
# 

## Գրականություն
# 
# 
# 
# 

Կատեգորիա:Հին հունական դիցաբանության կերպարներ
Կատեգորիա:Հորինված ինքնասպաններ
Կատեգորիա:Ոդիսական
Կատեգորիա:Տրոյական պատերազմ
Ջորջ Քրոլի

**Ջորջ Քրոլի** (, ), անգլիացի գրող, դրամատուրգ և բանաստեղծ։

## Վաղ կյանք
Քրոլին ծնվել է Դուբլինում։ Նրա հայրը բժիշկ էր։ 1804 թվականին ավարտել է Դուբլինի Տրինտի քոլեջը, մագիստրոսի աստիճանը։ Քոլեջը նրան 1831 թվականին պարգևատրել է Իրավաբանության դոկտորի կոչմամբ։
Նա ձեռնադրվել է 1804 թվականին և մինչև մոտավորապես 1810 թվականը որպես քահանայի օգնական է ծառայել Մեթի թեմում։ Դրանից հետո իր այրիացած մոր, եղբոր` Հենրիի և քույրերի հետ տեղափոխվել է Լոնդոն։ Անկարող լինելով շարունակել ծառայությունը եղեկեցում` նա նվիրվել է գրական կարիերային

## Ստեղծագործություն
Գրել է բանաստեղծություններ, պատմական ակնարկներ, աստվածաշնչյան քաղաքական և այլ աշխատություններ։ Նրա բանաստեղծական գործերից իր ժամանակին առավել հայտնի էին «Փարիզը 1815-ին» («Paris in 1815»), (նմանակել է Չայլդ Հարոլդին), «Կատելինա» ողբերգությունը («Catiline», 1882), «Պոետական աշխատանքներ»(«Poetical Works», 183) և սատիրական «Ժամանկակից Օռլանդո» պոեմը («The Modern Orlando», 1846) թվականին, որը Ջորջ Բայրոնի «Դոն Ժուանի» թույլ նմանակումն է։ Նրա վեպերից հայտնի է «Սալաթիիլը» («Salathiel»), որում արևելյան կյանքի ֆոնին և արևելյան արհեստական լեզվով պատմվում է «հավերժական հրեայի» պատմությունը։

## Ընտանիք
1819 թվականին Քրոլին ամուսնացել է Մարգարետ Հելեն Բեգբիի հետ, ում նա ճանաչել է «Գրական ամսագրում» (*Literary Gazette*) աշխատելիս, որին աշխատակցում էր նաև Մարգարետը։ Նրանք ունեցել են հինգ երեխա։ Նրա ավագ որդին` Ջորջ Ալֆրեդը, լեյտենանտ էր, որը մահացել է 1845 թվականին, Ֆերոզեշահի ճակատամարտի ժամանակ, 23 տարեկան հասակում։ Կինը մահացել է 1851 թվականին, իսկ մի քանի ամիս անց նա կորցրել է իր իննամյա դստերը։

## Ծանոթագրություններ

## Գրականություն
* 

Կատեգորիա:19-րդ դարի բանաստեղծներ
Կատեգորիա:Անգլիացի բանաստեղծներ
Կատեգորիա:Անգլիացի գրողներ
Կատեգորիա:Անգլիացի դրամատուրգներ
Կատեգորիա:Բանաստեղծներ այբբենական կարգով
Բրունո Մեյջոր

**Բրունո Մեյջոր** (, Հուլիսի 15, ), բրիտանացի երգիչ, երգահան և կիթառահար։ Նրա դեբյուտային` «A Song for Every Moon» ստուդիական ալբոմը թողարկվել է 2017 թվականին։

## Կարիերա
2014 թվականի հունվարի 21-ին թողարկել է իր չորս երգից բաղկացած մինի ալբոմը Virgin Records-ում։ 2016 թվականի օգոստոսին Մեյջորը հայտարարել է, որ մեկ տարվա ընթացքում, ամեն ամիսը մեկ երգ է գրելու, ձայնագրելու և թողարկելու, որի արդյունքում, 2017 թվականի նոյեմբերի 3-ին թողարկվել է 12 երգերից բաղկացած «A Song for Every Moon» R&B ալբոմը։

2017 թվականի նոյեմբերին մեկնել է The Trio Tour շրջագայության` ԱՄՆ-ի և Եվրոպայի վեց քաղաքներում։ 2018 թվականին մեկնել է շրջագայության Հյուսիսային Ամերիկայում, որից հետո հաջորդել են Սեմ Սմիթի բրիտանական արենայի շրջագայության բացումը, շրջագայություններ Եվրոպայում և Մեծ Բրիտանիայում, ինչպես նաև ԱՄՆ-ում։ 2018 թվականի փետրվարի 22-ին հայտնվել է «Ուշ երեկոյան շոու Ջեյմս Քորդենի հետ» շոուում և կատարել է իր` «Easily» երգը։ 2018 թվականի հունիսին ելույթ է ունեցել իր առաջին փառատոնի` Bonnaroo Music Festival-ի ժամանակ։ Սեպտեմբերին և հոկտեմբերին առաջին անգամ մեկնել է շրջագայության Ասիայում։

## Անձնական կյանք
Մեյջորը ծագումով Նորթհեմփթոն քաղաքից է։ Նա տեղափոխվել է Լոնդոն 2011 թվականին։ Ջազ երաժիշտը սկսել է իր կարիերան 16 տարեկան հասակում, որպես սեսիոն կիթառահար։ Նրա եղբայրը` Դոտ Մեյջորը Լոնդոն Գրեմմեր ինդի փոփ խմբի անդամն է։

## Սկավառակագրություն
### Ալբոմներ
* Live (մինի ալբոմ, 2014)
* A Song for Every Moon (2017)

### Որպես համագործակցող արտիստ
* «Shelterby»` Մ. Ջ. Քոուլը Բրունո Մեյջորի մասնակցությամբ (2017)

### Հեղինակած կամ պրոդյուսերավորած երգեր

## Ծանոթագրություններ

## Արտաքին հղումներ
* Ինստագրամյան պաշտոնական էջ

Կատեգորիա:Բրիտանացի երգիչներ
Կատեգորիա:Բրիտանացի երգահաններ
Կատեգորիա:Անգլիացի կիթառահարներ
Կատեգորիա:21-րդ դարի երգիչներ և երգչուհիներ
Միսիս Ջեյմս Լիթարթ

**«Միսիս Ջեյմս Լիթարթ»** (), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1862 թվականին։ Ներկայումս նկարը գտնվում է մասնավոր հավաքածուում։

## Տեղեկություն նկարի մասին
Ջեյմս Լիթարթը (1820-1895) եղել է մետալուրգիական ձեռնարկության սեփականատեր և պրեռաֆայելիտների եղբայրության նկարիչների հովանավոր։ Դանթե Գաբրիել Ռոսսետտին ծանոթացել է նրա հետ Ուիլյամ Բելլ Սքոթի միջոցով 1857 թվականին, երբ Լիթարթը ցանկացել է իր համար ձեռք բերել Ռոսսետտիի աշխատանքներից մեկը։ 1859 թվականին նա գնել է «Սուրբծննդյան երգ» նկարը։ Ավելի ուշ՝ 1862 թվականին ձեռնարկատերը նկարչին պատվիրել է իր կնոջ՝ Մարիայի դիմանկարը։ Ռոսսետտին ստեղծել է այն 1862 թվականի վերջին (ստորագրության կողքի միացագրերից մեկը նշանակում է, որ աշխատանքն ստեղծվել է Սուրբ ծնունդին)։ Գնորդին նկարը ցույց է տվել հաջորդ տարվա հունվարին։ Իր նամակներում Ռոսսետտին Մարիա Լիթարթին անվանել է «բարիագույն և ամենակենսուրախը բնորդուհիների մեջ»։ Նկարչի նամակներից նաև հայտնի է դառնում, որ հասմիկ ծաղիկը, որը նա ցանկացել է պատկերել բնորդուհու ձեռքին մասամբ արտանկարել է արհեստական ծաղկից, մասամբ՝ գրքային նկարազարդումներից, քանի որ ձմռանը նա չէր կարող գտնել թարմ ծաղիկ։ Ռոսսետտին նամակում առաջարկել է ավելի ուշ վերանկարել ծաղիկը, Լիթարթների տուն իր ամառային այցելություններից մեկի ժամանակ։ Աշխատանքը ստեղծվել է ոչ առաջին իսկ փորձից, նկարիչը հրաժարվել է նախորդ տարբերակներից, քանի որ նրա կարծիքով իրեն չի հաջողվել ստանալ Մարիա Լիթարթի հետ նմանություն։ Դիմանկարի վերջնական տարբերակի մասին Ռոսսետտին Ջեյմս Լիթարթին գրված նամակում ասել է, որ գույների առումով այն իր ստեղծած աշխատանքների մեջ լավագույնն է։

Նկարը ժառանգությամբ փոխանցվել է և ներկայումս շարունակում է գտնվել Ջեյմս Լիթարթի սերնդի մոտ։ 1923 թվականին այն ցուցադրվել է Թեյթ պատկերասրահում։

## Ծանոթագրություններ

Կատեգորիա:1862 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Մասնավոր հավաքածուներում գտնվող նկարներ